آندرے اگاسی

آندرے اگاسی (انگریزی: Andre Kirk Agassi) (پیدائش: 29 اپریل 1970ء) سابق عالمی نمبر ایک پیشہ ور امریکی ٹینس کھلاڑی ہیں جنھوں نے 8 گرینڈ سلام سنگلز اور اولمپک کھیلوں میں ایک سونے کا تمغا جیت رکھا ہے۔ ٹینس ناقدین اور ان کے ساتھی کھلاڑی انھیں ٹینس کی تاریخ کے عظیم ترین کھلاڑیوں میں شمار کرتے ہیں Telegraph.co.uk: "Grand-slammed"BBC: "Stars pay tribute to Agassi" اور آپ کو سروس کو واپس کرنے والا بہترین کھلاڑی گردانتے ہیں۔LA Times: "Sampras, Agassi Have Just Begun to Fight"

غیر روایتی ملبوسات اور رویے کے باعث اگاسی ٹینس کی تاریخ کے سب سے کرشماتی کھلاڑی سمجھے جاتے ہیں جن کی وجہ سے 1990ء کی دہائی میں ٹینس کو عالمی شہرت ملی۔

 اعزازات 

آپ روڈ لیور، ڈون بج، فریڈ پیری، رائے ایمرسن اور راجر فیڈرر کے ساتھ ٹینس کی تاریخ کے چھٹے کھلاڑی ہیں جنھوں نے کیریئر گرینڈ سلام کا اعزاز حاصل کیا یعنی انھوں نے اپنے پیشہ ور کھیل کے دور میں چاروں گرینڈ سلام جیتے۔ آپ واحد مرد کھلاڑی ہیں جنہیں کیریئر گولڈن سلام (چار گرینڈ سلام اور ایک اولمپک سونے کا تمغا) کا اعزاز حاصل ہے۔

گرینڈ سلام اور اولمپک سنگلز خطابات کے علاوہ آپ نے ٹینس ماسٹرز کپ بھی جیتا اور ڈیوس کپ فاتح ٹیموں کا بھی حصہ رہے۔ آپ نے 17 اے ٹی پی ماسٹرز سیریز ٹورنامنٹ جیتے جو کسی بھی دوسرے کھلاڑی سے زیادہ ہیں۔

1990ء کی دہائی میں اگاسی اور پیٹ سمپراس روایتی حریف سمجھے جاتے تھے اور دونوں نے پوری دہائی میں ٹینس شائقین کے دلوں پر راج کیا۔

اگاسی نے اپنے پیشہ ور عرصہ حیات میں 4 آسٹریلین اوپن، ایک فرنچ اوپن، ایک ویمبلڈن اور 2 یو ایس اوپن جیتے۔ ٹینس میگزین نے آپ کو 1965ء سے 2005ء کے عرصے کا ساتواں بہترین مرد کھلاڑی اور مجموعی طور پر ٹینس تاریخ کا 12 واں بہترین کھلاڑی قرار دیا۔

کمر کی تکلیف کے عارضے میں مبتلا ہونے کے بعد اگاسی نے 3 ستمبر 2006ء کو پیشہ ور ٹینس سے سبکدوشی کا اعلان کیا۔

 اہل خانہ و ذاتی زندگی 

آپ لاس ویگاس، نیواڈا میں پیدا ہوئے۔ آپ کے والد ایمانوئیل اگاسی ارمنینن و اسیری نسل کے ایران تھے جنھوں نے 1948ء اور 1952ء کے اولمپک کھیلوں میں مکے بازی میں ایران کی نمائندگی کی اور بعد ازاں امریکا ہجرت کر گئے۔

آندرے اگاسی نے 19 اپریل 1997ء کو معروف اداکارہ بروک شیلڈز سے شادی کی جو دو سال بعد اختتام کو پہنچی۔

1999ء کے فرنچ اوپن میں اگاسی اور معروف خاتون کھلاڑی اسٹیفی گراف نے فائنل مقابلے جیتے جس کے بعد دونوں کے درمیان دوستی پروان چڑھی جو 22 اکتوبر 2001ء کو شادی پر منتج ہوئی۔ شادی کے چار روز بعد اسٹیفی نے ایک بیٹے کو جنم دیا۔ بعد ازاں 2003ء میں ایک بیٹی بھی پیدا ہوئی۔

 آپ بیتی و انکشافات 

نومبر 2009ء میں شائع ہونے والی اپنی آپ بیتی "اوپن: این آٹوبائیوگرافی" میں انھوں نے تسلیم کیا کہ 1997ء میں انھوں نے ممنوعہ دوا استعمال کی تھی جس کے نتیجے میں ان کا ڈوپ ٹیسٹ مثبت ثابت ہوا تھا۔Andre Agassi book says he used crystal methAutobiography: Agassi used crystal meth during career - NY Daily NewsAndre Agassi Admits to Using Crystal Meth - NBC4 Washington علاوہ ازیں انھوں نے اپنے لمبے بالوں کی حقیقت پر سے بھی پردہ اٹھایا جس کے بارے میں ان کا کہنا ہے کہ وہ نقلی بال تھے جو انھوں نے گنج پن چھپانے کے لیے لگائے تھے۔ اگاسی لکھتے ہیں کہ نقلی بالوں کی ٹوپی گرنے کے خوف کی وجہ ہی سے وہ 1990ء کے فرنچ اوپن فائنل میں شکست کھا گئے۔ واضح رہے کہ ان کے لمبے بالوں نے عرصہ دراز تک دنیا بھر میں نوجوانوں کو متاثر کیے رکھا تھا۔Andre Agassi admits long hairstyle was a wig , www.telegraph.co.uk.

 حوالہ جات 


زمرہ:1970ء کی پیدائشیں
زمرہ:1996ء گرمائی اولمپکس میں تمغا یافتگان
زمرہ:1996ء گرمائی اولمپکس ٹینس کھلاڑی
زمرہ:اکیسویں صدی کی امریکی کاروباری شخصیات
زمرہ:امریکی آپ بیتی نگار
زمرہ:امریکی سرمایہ کار
زمرہ:امریکی مرد ٹینس کھلاڑی
زمرہ:امریکی ہمدرد عوام
زمرہ:ایرانی اشوری شخصیات
زمرہ:ایرانی کھلاڑی
زمرہ:ایرانی نژاد کی امریکی شخصیات
زمرہ:بقید حیات شخصیات
زمرہ:بیسویں صدی کی امریکی کاروباری شخصیات
زمرہ:عالمی نمبر 1 ٹینس کھلاڑی
زمرہ:لاس ویگاس کے کھلاڑی
زمرہ:نیواڈا کے مصنفین
زمرہ:نیواڈا کے ڈیموکریٹس
زمرہ:ٹینس کھلاڑی
زمرہ:ڈوپنگ کیس میں امریکی کھلاڑی
زمرہ:نیواڈا کے انسان دوست
زمرہ:آسٹریلین اوپن (ٹینس) چیمپئن
زمرہ:ومبلڈن چیمپئن
زمرہ:فرینچ اوپن چیمپئن
زمرہ:یو ایس اوپن (ٹینس) چیمپئن
زمرہ:اسٹیفی گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:آئی ٹی ایف ٹینس ورلڈ چیمپئین
زمرہ:آشوری شخصیات
زمرہ:نیواڈا کی شخصیات
زمرہ:ریاستہائے متحدہ کے اولمپک ٹینس کھلاڑی
زمرہ:اشوری نژاد کی امریکی شخصیات
زمرہ:انگریز نژاد امریکی شخصیت
زمرہ:ٹینس میں اولمپک تمغا یافتگان
زمرہ:ریاستہائے متحدہ کے اولمپک طلائی تمغا یافتگان
زمرہ:آرمینیائی امریکی